ด๊อกกาดู๊ป

right|200px
**ด๊อกกาดู๊ป** () เป็นแอนิเมชัน 3 มิติ จากประเทศไทย ผลิตโดย บริษัท โฮมรันเอ็นเทอร์เทนเมนท์ จำกัด ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เมื่อวันที่ 21 มกราคม พ.ศ. 2552 ต่อจาก โฟร์แองจี สี่สาวแสนซน และได้การตอบรับเป็นอย่างดีจากในประเทศไทย ทำให้เรื่องด๊อกกาดู๊ปมีเรทติ้งสูงติดอันดับท๊อป 3 ของสถานีวิทยุโทรทัศน์ไทยทีวีสีช่อง 3 

นอกจากนี้ บริษัท โฮมรันเอ็นเทอร์เทนเมนท์ จำกัด ได้นำด๊อกกาดู๊ปไปเปิดแสดงในงาน MIP TV 2009 ณ เมืองคานส์ ประเทศฝรั่งเศส และได้รับความสนใจจากหลายประเทศในแถบ ยุโรป ตะวันออกกลาง อเมริกาใต้ และประเทศเกาหลีใต้ โดยได้เซ็นต์สัญญาแพร่ภาพไปยังบางประเทศ เช่น กลุ่มตะวันออกกลาง และประเทศโปแลนด์ เป็นต้น

## เนื้อเรื่อง
ด๊อกกาดู๊ปเป็นเรื่องราวของบรรดาสุนัขตำรวจฝึกหัด เนื้อเรื่องเกิดที่เมืองดู๊ปทาวน์ซึ่งเมืองนี้มีแต่สุนัข โดยสถานีตำรวจด๊อกกาดู๊ปได้เปิดรับสมัครตำรวจ แต่มีมาสมัครแค่ 5 ตัวเท่านั้น ได้แก่ บราวนี่ ผัดไทย แจ๊คพอต กุ๊ดจี่ และ มู่ทู่ โดยแต่ละตัวก็ล้วนแต่มาสมัครด้วยจุดประสงค์ที่ต่างกัน แต่ว่าทั้ง 5 นั้นไม่ได้มีลักษณะของสุนัขตำรวจเลย แต่เนื่องจากไม่มีผู้สมัครอื่นอีกแล้วทำให้สารวัตรของด๊อกกาดู๊ปต้องจำใจรับไว้ โดยมีเงื่อนไขว่าทั้ง 5 ต้องเป็นตำรวจฝึกหัดไปก่อน และต้องทำคะแนนให้ได้ถึง 100 คะแนน จึงจะได้เป็นตำรวจเต็มขั้น แต่ถ้าไม่ผ่านการทดสอบก็จะไม่ได้เป็นตำรวจ  

แต่การได้เป็นตำรวจไม่ได้มาอย่างง่ายดาย เพราะต้องผจญกับการก่อการร้ายของ "แก๊งเมี้ยวซ่า" ที่มีความต้องการการเปลี่ยนเมือง "ดู๊ปทาวน์" ให้เป็น "เมี้ยวทาวน์" 

## ตัวละคร
;บราวนี่
:บราวนี่ เป็นสุนัขพันธุ์โกลเด้นเพศผู้ มีนิสัยเจ้าชู้ ถือคติว่า "คาสโนว่าบราวนี่ คารมเป็นต่อ รูปหล่อคือผมเอง" เขาต้องการเป็นตำรวจเพราะอยากพิชิตใจสาวอันดับหนึ่งในด๊อกกาดู๊ป

;ผัดไทย
:ผัดไทย เป็นสุนัขพันธุ์บางแก้วเพศผู้ มีนิสัยจริงจัง มีมันสมองระดับอัจฉริยะ อุดมไปด้วยความรู้ ถือคติว่า "ผัดไทยไฮเทค ความรู้กล้าแกร่ง อุดมการณ์แรงกล้า" เข้าเป็นตำรวจเพราะต้องการพิทักษ์ความยุติธรรม

;แจ๊คพอต
:แจ๊คพอต เป็นสุนัขพันธุ์แจ๊ครัสเชลเพศผู้ แต่งตัวเหมือนคาวบอย ชอบการต่อสู้ ถือคติว่า "คาวบอยแจ๊คพอต หนุ่มคาวบอยไฮเปอร์จอมลุย" ด้วยนิสัยชอบผจญภัย เขาสมัครเป็ตำรวจเพราะคิดว่า ถ้าได้เป็นตำรวจจะได้ต่อสู้ทุกวัน

;กุ๊ดจี่
:กุ๊ดจี่ เป็นสุนัขพันธุ์ชิวาว่า และเป็นเพศเมียเพียงตัวเดียวของบรรดาตำรวจฝึกหัดด๊อกกาดู๊ป มีนิสัยรักสวยรักงาม นอกจากนั้นยังมีฝีมือในการแปลงโฉมอีกด้วย ถือคติว่า "กุ๊ดจี่ บิวตี้พาวเวอร์ เจ้าแม่แฟชั่น สวยพันหน้า" เข้ามาเป็นตำรวจเพื่อต้องการพิสูจน์ให้แม่ของเธอเห็นว่าเธอโตแล้ว

;มู่ทู่ 
:มู่ทู่ เป็นสุนัขพันธุ์ปั๊กเพศผู้ เป็นเพียงตัวเดียวที่ได้เป็นตำรวจเพราะดวง มีนิสัยตรงข้ามกับผัดไทย เพราะเขาไม่เคยจริงจังกับอะไรเลย มีแต่หลับกับกิน ถือคติว่า "ลักกี้มู่ทู่ ดวงดีไม่เกี่ยงสถานการณ์"

;บอส
:บอส เป็นสุนัขพันธุ์บูลด็อกเพศผู้ เป็นสารวัดตำรวจของสถานีตำรวจด๊อกกาดู๊ป

;ซือเจ๊
:ซือเจ๊ เป็นสุนัขพันธุ์พูเดิลเพศเมีย เป็นตำรวจของสถานีตำรวจด๊อกกาดู๊ป เชี่ยวชาญในการต่อสู้

;ฮิป และ ฮอป
:ฮิป และ ฮอป เป็นสองสุนัขพันธุ์โดเบอร์แมนเพศผู้ เป็นตำรวจของสถานีตำรวจด๊อกกาดู๊ป มีนิสัยชอบพูดแบบแร็พ

;เมี้ยวซ่า
:เมี้ยวซ่า เป็นแมวเพศเมีย เป็นหัวหน้าของแก๊งเมี้ยวซ่า

;ราเม็ง
:ราเม็ง เป็นแมวเพศผู้ เป็นลูกสมุนของแก๊งเมี้ยวซ่า

;อุด้ง
:อุด้ง เป็นแมวเพศผู้ เป็นลูกสมุนของแก๊งเมี้ยวซ่า

## อ้างอิง

## แหล่งข้อมูลอื่น
* เว็ปไซต์ของโฮมรันเอ็นเทอร์เทนเมนท์ หน้าของ "ด๊อกกาดู๊ป" 

หมวดหมู่:การ์ตูนไทย
หมวดหมู่:การ์ตูนทีวีแอนิเมชันไทย
หมวดหมู่:การ์ตูนทีวีแอนิเมชันเกี่ยวกับสุนัข
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:แฟรนไชส์สื่อมวลชน
หมวดหมู่:แฟรนไชส์โทรทัศน์
หมวดหมู่:สุนัขไทยในวัฒนธรรมประชานิยม
หมวดหมู่:ตัวละครที่เป็นสุนัข
หมวดหมู่:ตัวละครที่เป็นตำรวจชาวไทย
หมวดหมู่:ตัวละครที่เป็นตำรวจนักสืบชาวไทย
หมวดหมู่:ตัวละครกลุ่มห้า
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552